
Z A P I S N I K

39. sjednice Vijeća Mjesnog odbora Ivanja Reka,
održane 20. lipnja 2024. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 39. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 38. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Aktualna komunalna problematika
2. Razno: izvješća , pitanja i prijedlozi


Ad 1. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Prioritet za donošenje PKA GČ za 2025. – izrada PD za uređenje prostora i postavljanje parkovne opreme na dijelu kč. 5573/1 između Crkve sv. Ivana i OŠ I. Reka
2. Postavljanje pješačkog semafora na pješačkom prijelazu na Ivanjorečkoj cesti kod kbr. 64 – glavni ulaz u OŠ I. Reka
3. Iscrtavanje horizontalne signalizacije – linija vodilja u križanju Slav. avenije i Ul. sv. Ivana
4. Pojačanje ophodnje prometne policije na Ivanjorečkoj cesti u zoni OŠ Ivanja Reka zbog nesavjesnih vozača i opasnosti za djecu i građane
5. Izrada PD za nastavak izgradnje šetnice dužine cca 200m s javnom rasvjetom uz Ivanjorečku cestu od kbr. 38 do 20 


Nakon rasprave Vijeće jednoglasno donosi 


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se u prijedlog prioriteta za donošenje Plana komunalnih aktivnosti  GČ za 2025. uvrsti:

· izrada projektne dokumentacije za uređenje površine i postavljanja parkovne opreme (garniture za sjedenje, sadnja drveća, stolovi za stolni tenis) na neuređenom dijelu kč. 5573/1 ko. Resnik u vlasništvu RH na slobodnom prostoru između Crkve sv. Ivana i OŠ I. Reka (okretište autobusa)

· preduvjet dobivanje suglasnosti od nadležnog Gradskog ureda za korištenje navedenog prostora – u tijeku ishođenje suglasnosti

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležnog gradskog ureda zatraži da se:

- izvrši očevid i pokrene postupak za donošenje rješenja o iscrtavanju horizontalne signalizacije odnosno linija vodilja unutar križanja Slavonske avenije i Ul. sv. Ivana

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležnog gradskog ureda zatraži da se:

- izvrši očevid i pokrene postupak za donošenje rješenja za postavljanje i ugradnju pješačkog semafora na postojećem pješačkom prijelazu na Ivanjorečkoj cesti kod kbr. 64 koji vodi prema glavnom ulazu u OŠ Ivanja Reka
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležne PU Zagrebačke zatraži:

- pojačanje ophodnji prometne policije i sankcioniranje prekršitelja zbog opasne i brze vožnje (nepropisnih pretjecanja) te nepropuštanja prelaska prometnice djeci i građanima na označenim pješačkim prijelazima na Ivanjorečkoj cesti u zoni OŠ Ivanja Reka 

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležnog gradskog ureda zatraži da se:

- pokrene postupak za izradu projektne dokumentacije i pripremnih radnji za nastavak izgradnje šetnice/nogostupa u dužini cca 200m s javnom rasvjetom uz Ivanjorečku cestu od kbr. 38 do kbr. 20

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Ad 2. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

10.06.2024. od Gradskog ureda za gospodarstvo dobivena suglasnost za provođenje radova na uređenju zapuštenog dijela zemljišta na kat. česticama u vlasništvu RH na prostoru iza Crkve prema nasipu GOK-a iz sredstava Plana komunalnih aktivnosti

23.05.2024. upućen dopis prema komunalnom redarstvu za pokretanje daljnjeg postupka zbog krađa sadnica lovor-višnji na novo izgrađenom dječjem igralištu u Ul. Antuna Vugrina

27.05.2024. upućen dopis prema Zrinjevcu za potrebu sadnje novih sadnica lovor-višnje koje su ukradene 23.05.2024. na novo izgrađenom dječjem igralištu u Ul. Antuna Vugrina

31.05.2024. dobiven povratni odgovor od Ministarstva mora, prometa i infrastrukture da nije moguće usklađivanje voznih redova niti mijenjanje vremena polazaka za ranije upućen zahtjev za autobusnu liniju 276

04.06.2024. upućen dopis prema nadležnom uredu za katastar vezano za postavljanje natpisnih ploča za Ulicu S. Jakopovića. Dobiven povratni odgovor da su ploče izrađene i da se čeka njihovo uskoro postavljanje.

14.06.2024. postavljene i montirane ploče s natpisom naziva ulice za Ul. S. Jakopovića

28.05.2024. upućen dopis s dobivenim nalozima od komunalnog redarstva prema Čistoći za potrebu čišćenja i odvoza glomaznog otpada u zoni nasipa GOK-a na području MO Ivanja Reka

03.06.2024. upućen dopis prema nadležnom Gradskom uredu vezano za dobivanje informacija oko statusa i rješavanja imov.-pravnih odnosa za rekonstrukciju prometnice i izgradnju nogostupa na dijelu Ivanjorečke ceste od kbr. 114 do Ul. Mije Haleuša

14.06.2024. upućen dopis prema VGČ za pokretanje aktivnosti za uređenje prostora iza Crkve prema nasipu GOK-a za kat. čestice u vlasništvu RH, sukladno dobivenoj suglasnosti od nadležnog GU za gospodarstvo

17.06.2024. obilježen službeni završetak radova na izgradnji Dječjeg vrtića Ivanja Reka u Ul. Bože Težaka uz prisustvo predstavnika gradske uprave

18.06.2024. upućen dopis prema VGČ gdje su navedeni kritični javni putevi (kč. 5488, kč. 5500/1, kč. 5636/1) koje je potrebno sanirati i urediti a odnosi se na puteve koji vode od Crkve sv. Ivana prema nasipu GOK-a te dalje prema savskom nasipu

19.06.2024. upućen dopis prema VGČ da se zatraži od nadležne službe da se odradi košnja visoko narasle trave na nasipu GOK-a na području MO I. Reka

19.06.2024. upućen dopis prema nadležnom GU za gospodarstvo za dobivanje suglasnosti za uređenje neuređenog dijela zemljišta za kat. česticu 5573/1 u vlasništvu RH na prostoru između OŠ I. Reka i Crkve sv. Ivana u vidu postavljanja parkovne opreme i sadnje drveća

20.06. ponovno upućen dopis s dobivenim nalozima od komunalnog redarstva prema Čistoći (odjel za divlje deponije) za potrebu čišćenja i odvoza glomaznog otpada u zoni nasipa GOK-a na području MO Ivanja Reka


Dovršeno u 21.00 sati.

KLASA:024-08/24-003/1290 

Zagreb, 20. lipnja 2024. 

Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
